'वैनिटी फेयर' ने इस लिस्ट में दीपिका को 'द ग्रेट गैट्सबाई' की एलिज़ाबेथ डेबिकी, 'मिरर, मिरर' में 'स्नोवाइट' का किरदार निभाने वाली लिली, और एल्विस प्रीसली की पोती राइली कियो के साथ शामिल किया... हिन्दुस्तान में सबसे ज़्यादा मेहनताना पाने वाली अभिनेत्री के रूप में मशहूर दीपिका पादुकोण की जिस तस्वीर को 'वैनिटी फेयर' ने लिस्ट के साथ इंस्टाग्राम पर अपलोड किया है, उसमें वह एक कार से बाहर निकलती दिखाई दे रही हैं, और उन्होंने लाल रंग की गुच्ची की पोशाक पहनी हुई है (ऊपर देखें चित्र)... इसके अलावा दीपिका पादुकोण से पूछे गए सवालों के जवाब में पता चलता है कि उन्हें पिज़्जा, चॉकलेट केक, सफाई पसंद है, और वह कराओके पर सेलीन डियोन तथा मारिया कैरी के गीत गाया करती हैं... 'वैनिटी फेयर' ने एक वीडियो शूट किया, जिसमें उन्होंने 'हालीवुड की नेक्स्ट जेनरेशन' के सभी सितारों से निजी स्टाइल और फैसन में उनकी पसंद के बारे में सवाल किया... दीपिका ने कहा, "पोशाक का आरामदायक होना सबसे ज़्यादा ज़रूरी है... आपको संपूर्णता महसूस होनी चाहिए... आपको ऐसा महसूस होना चाहिए, जैसे आपने पोशाक को पहना है, पोशाक ने आपको नहीं..." अपने हिन्दुस्तानी परंपराओं से प्यार को कतई न छिपाते हुए दीपिका ने यह भी कहा, "अगर मुझे गाउन और साड़ी में चुनाव करने का मौका दिया जाए, तो मैं साड़ी पहनूंगी..." बस, फिर क्या था... ट्विटर पर दीपिका पादुकोण की तारीफों के पुल बंधने शुरू हो गए... ट्रिपल एक्स फिल्म की तीसरी कड़ी में उनके निर्देशक डीजे कारुसो ने लिखा, 'एक और दिन, एक और शानदार फोटो...'